**TO PARKER – besøg os i Billund og Skjern**

**WOW PARK**

**Den vildeste lege- og forlystelsespark i skoven**

Velkommen i WOW PARK – to kæmpestore lege- og forlystelsesparker i skoven.

Her kan familien boltre sig sammen hele dagen – i trækronerne, i skovbunden og under jorden i sikre og smukke rammer.

Her er masser af plads, frisk luft, højt til himlen og fuglefløjt!

**Trætoplegehuse, rutsjebaner og hængebroer i over 10 meters højde!**

Har du nogensinde leget helt oppe i trækronerne? Rutsjet ned i fuld fart? Løbet fra træ til træ i sjove hængebroer? Prøv det i WOW PARK, som er fyldt med leg og spænding i højden!

**Hoppenet i træerne, sjove svævebaner og vilde kæmpeslynger**

Hop løs blandt kæmpebolde i et af de store net højt oppe i træerne, giv den gas i en af de mange svævebaner – og tag en slynge-battle med mor eller far i kæmpeslyngerne!

**Underjordiske huler og store labyrinter**

I WOW PARK kan du kravle på eventyr under jorden i de snoede gange og finde små legehuler. Når du kommer ud i lyset igen, kan du og din familie se om I kan til at finde vej gennem smukke pilelabyrinter og den kryptiske kæmpelabyrint.

**Lege, konkurrencer og spil**

Vind kampen med mor og far i en af WOW PARKS mange battle-fields. I kan spille fodboldpool, gå på line, spille gamle vikingespil og hygge jer i vores legeområde for de mindste.

**Søde klappegeder**

Læg vejen forbi de søde klappegeder og hils på gamle Villy, frække Frida og lille Mads. Gederne er tamme, og de er vilde med at få lidt græs serveret fra din hånd!

**Håndværk og krea-workshops**

Byg løs og skab finurlige figurer sammen! Fold kreativiteten ud i WOW PARKs Byg&Krea værksted med værktøj, træ, lim og sjove materialer.

**Lækkert spisested, picnic, grill og bålhygge**

Når sulten – eller lækkersulten – melder sig, kan I besøge det finurlige og børnevenlige spisested Madladen (Billund) eller Skovcaféen (Skjern). I kan også lave en hyggelig picnic i skoven blandt alle aktiviteterne eller grille jeres medbragte mad. Ved bålstederne kan I hygge jer med popcorn, skumfiduser og snobrød – eller tage et hvil med mor eller far i en af de mange hængehøjer.

**Vælg WOW PARK – en tryg oplevelse for alle**

Vi har masser af plads på de store udendørs arealer, så der er mulighed for god afstand til de andre gæster. Du behøver ikke at opholde dig indendørs, men kan være i den frie natur under hele dit besøg. Overalt i parken er der spritdispensere og vejledning til vores gæster, så vi alle kan passe godt på hinanden.

Når først entreen er betalt, er aktiviteterne i WOW PARK gratis – også parkeringen. I kan derfor få en fantastisk dag for hele familien til en god pris – og vælger I at købe et årskort, bliver prisen selvfølgelig endnu bedre.

Glæd jer til en sjov dag med masser af fart, bevægelse, hygge og natur – sammen – både store og små!

Vi ses!